Document ID: 32007R1324

KOMISSION ASETUS (EY) N:o 1324/2007,
annettu 12 päivänä marraskuuta 2007,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 26 artiklan 3 kohdan ja 29 artiklan 1 kohdan,
sekä katsoo seuraavaa:
(1)
Komission asetuksen (EY) N:o 2535/2001 (2), 14 artiklan 1 kohdan nojalla mainitun asetuksen I luvun 2 osaston säännösten mukaisesti hallinnoitavien kiintiöiden tuontitodistushakemuksia voidaan jättää ainoastaan kunkin kuuden kuukauden jakson ensimmäisten 10 päivän aikana. Tuonti ei ole mahdollista hakuaikoina eikä ennen kuin komissio on määritellyt määrät, joille tuontitodistuksia myönnetään tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (3) 7 artiklan 2 kohdan mukaisesti. Jotta tuonti olisi mahdollista kiintiöosajaksojen alusta, on aiheellista aikaistaa todistusten hakujaksoja ja mukauttaa asianomaisia säännöksiä, hyväksyttyjen tuojien ilmoittamista koskevat säännökset mukaan luettuina.
(2)
Sen vuoksi asetusta (EY) N:o 2535/2001 olisi muutettava.
(3)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2535/2001 seuraavasti:
1)
Korvataan 9 artiklassa ilmaisu ”1 päivää kesäkuuta” ilmaisulla ”1 päivää toukokuuta”.
2)
Korvataan 10 artiklan 1 kohta seuraavasti:
”1. Jäsenvaltioiden on toimitettava 3 kohdan säännösten mukaisesti kunkin vuoden 20 päivään toukokuuta mennessä hyväksyttyjä toimijoita koskeva luettelo komissiolle, joka toimittaa sen muiden jäsenvaltioiden toimivaltaisille viranomaisille.
Ainoastaan luettelossa mainitut toimijat saavat tehdä 11-14 artiklan mukaisia todistushakemuksia seuraavasta 1 päivästä kesäkuuta tuontia varten, joka tapahtuu seuraavan 1 päivän heinäkuuta ja 30 päivän kesäkuuta välisenä aikana.”
3)
Korvataan 14 artiklan 1 kohta seuraavasti:
”1. Todistushakemukset voi jättää ainoastaan
a)
20 päivän ja 30 päivän marraskuuta välisenä aikana tuontia varten, joka tapahtuu seuraavan 1 päivän tammikuuta ja 30 päivän kesäkuuta välisenä aikana;
b)
1 päivän ja 10 päivän kesäkuuta välisenä aikana tuontia varten, joka tapahtuu seuraavan 1 päivän heinäkuuta ja 31 päivän joulukuuta välisenä aikana.”
4)
Korvataan 16 artiklan 3 kohta seuraavasti:
”3. Poiketen siitä, mitä asetuksen (EY) N:o 1291/2000 23 artiklassa säädetään, tuontitodistukset ovat voimassa ainoastaan sen osajakson, jolle ne on myönnetty. Tuontitodistusten 24 kohdassa on oltava jokin liitteessä XX luetelluista maininnoista.”
5)
Lisätään tämän asetuksen liite liitteeksi XX.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä marraskuuta 2007.

Labels: 3
17